27. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ.Β/Φ03/39890/3701 της 28 Αυγ./15  Οκτ.1975 (ΦΕΚ Β΄1173) Περί εγκρίσεως Γενικής Συγγραφής Υποχρεώσεων Κατασκευής Έργων ΥΠΠΕ. Έχοντες υπ’ όψει: 1.Το Ν.Δ.1266/72 περί εκτελέσεως των Δημοσίων Έργων. 2.Το Π.Δ.56/73 περί εκτελέσεως του Ν.Δ.1266/72 περί εκτελέσεως των Δημοσίων Έργων. 3.Το Π.Δ.178/74 «περί αποφαινομένων οργάνων επί εκτελέσεως έργων αρμοδιότητος ΥΠΠΕ», ως τούτο ετροποποιήθη και συνεπληρώθη δια του Π.Δ.780/74. 4.Την συνταχθείσαν, μερίμνη της Γεν. Δ/νσεως Αρχαιοτήτων και Αναστηλώσεως «Γενικήν Συγγραφήν Υποχρεώσεων Κατασκευής Έργων ΥΠΠΕ». 5.Την υπ’ αριθ.6/11.7.75 πράξιν του Τεχνικού Συμβουλίου του ΥΠΠΕ, αποφασίζομεν: 1.Εγκρίνομεν την «Γενικήν Συγγραφήν Υποχρεώσεων Κατασκευής Έργων ΥΠΠΕ», ως αύτη ενεκρίθη δια της υπ’ αριθ.6/11.7.75 Πράξεως του Τεχνικού Συμβουλίου του Υπουργείου. 2.Εγκρίνομεν την εφαρμογήν της ανωτέρω Γενικής Συγγραφής Υποχρεώσεων επί των συνομολογουμένων υπό του Υπουργείου Πολιτισμού και Επιστημών και των εποπτευομένων παρ’ αυτού ανεξαρτήτων Υπηρεσιών και Νομικών Προσώπων Δημοσίου Δικαίου, δια τας οποίας δεν υφίσταται ιδιαιτέρα εγκεκριμένη Γ.Σ.Υ., εργολαβικών συμβάσεων κατασκευής πάσης φύσεως δημοσίων έργων. 3.Εγκρίνομεν όπως η ως άνω Γενική Συγγραφή Υποχρεώσεων ισχύση δια τας εργολαβικάς συμβάσεις τας καταρτιζομένας κατόπιν δημοπρασίας ή απ’ ευθείας αναθέσεως διενεργουμένης από της 1ης Σεπτεμβρίου 1975 και εφεξής. 4.Η παρούσα απόφασις και η σχετική Γενική Συγγραφή Υποχρεώσεων δημοσιευθήσονται δια της Εφημερίδος της Κυβερνήσεως. ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ  ΚΑΤΑΣΚΕΥΗΣ ΕΡΓΩΝ Άρθρον 1. Αντικείμενον Το παρόν τεύχος της Γενικής Συγγραφής Υποχρεώσεων (Γ.Σ.Υ.) αφορά εις τους γενικούς συμβατικούς όρους, επί τη βάσει των οποίων και εν συνδυασμώ προς τους όρους των λοιπών τευχών δημοπρατήσεως και στοιχείων της μελέτης εκτελεσθήσονται υπό του αναδειχθησομένου αναδόχου τα πάσης φύσεως δημόσια έργα, τα εκτελούμενα υπό του Υπουργείου Πολιτισμού και Επιστημών και υπό των εποπτευομένων παρ’ αυτού ανεξαρτήτων Υπηρεσιών και Νομικών Προσώπων Δημοσίου Δικαίου, δια τας οποίας δεν υφίσταται ιδιαιτέρα εγκεκριμένη Γ.Σ.Υ. Άρθρον 10. Ασφάλισις προσωπικού. 1.Ο ανάδοχος υποχρεούται όπως, ανεξαρτήτως του εάν το έργο εκτείνεται εντός ή εκτός ασφαλιστικής περιοχής του Ι.Κ.Α., ασφαλίζη παρ’ αυτώ άπαν το υπ’ αυτού απασχολούμενον προσωπικόν, συμφώνως προς τας οικείας περί Ι.Κ.Α. διατάξεις. 2.Ο ανάδοχος υποχρεούται όπως ασφαλίζη κατά ατυχημάτων εις Ασφαλιστικάς Εταιρείας ανεγνωρισμένας υπό του Κράτους το εργατοτεχνικόν και λοιπόν προσωπικόν του το απασχολούμενον εις τα εργοτάξια του έργου, εφ’ όσον τούτο δεν υπάγεται εις τας περί Ι.Κ.Α. διατάξεις. Άρθρον 11. Τήρησις Νόμων, Αστυνομικών και λοιπών διατάξεων. Ο ανάδοχος, υπεύθυνος ων της τηρήσεως των Νόμων κ.λ.π. ως εν τω υπ’ αριθ.56/73 Π.Δ/τι ορίζεται, υποχρεούται όπως ανακοινοί αμελλητί εις την Διευθύνουσαν Υπηρεσίαν τας κατά την διάρκειαν της εκτελέσεως του έργου απευθυνομένας ή κοινοποιουμένας αυτώ σχετικάς διαταγάς και εντολάς των διαφόρων Αρχών σχετικώς με υποδεικνυόμενα μέτρα ελέγχου και ασφαλείας κ.λ.π. Άρθρον 12. Ευθύνη αναδόχου. 1.Συμφώνως προς τα συμβατικά τεύχη και τας διατάξεις του Ν.Δ.1266/72 και του Π.Δ.56/73, τόσον δια την εφαρμογήν των μελετών, όσον και δια την ποιότητα και αντοχήν των έργων, μόνος υπεύθυνος είναι ο ανάδοχος, ο δε υπό της Υπηρεσίας ασκηθησόμενος πάσης φύσεως έλεγχος ουδόλως απαλλάσσει τον ανάδοχον της τοιαύτης ευθύνης. 2.Ωσαύτως ο ανάδοχος είναι εξ ολοκλήρου μόνος υπεύθυνος δια την εκλογήν των χρησιμοποιηθησομένων εν γένει υλικών, την χρησιμοποίησιν αυτών και την εν γένει εκτέλεσιν της εργασίας κατά τους όρους της παρούσης, των οικείων Προτύπων Τεχνικών Προδιαγραφών και των λοιπών εγκεκριμένων συμβατικών τευχών και σχεδίων. Άρθρον 13. Σήμανσις κατά το στάδιον εκτελέσεως των εργασιών. Ο ανάδοχος υποχρεούται όπως προβαίνη εις την τοποθέτησιν των απαιτουμένων, αναλόγως της φύσεως των έργων, σημάτων και πινακίδων ασφαλείας εν γένει εις τας θέσεις εκτελέσεως των εργασιών, επιμελούμενος της συντηρήσεως αυτών. 31.Π.α.27 Υπουργείο Πολιτισμού Άρθρον 14. Εγκαταστάσεις Επιχειρήσεων και Οργανισμών Κοινής Ωφελείας. 1.Ο ανάδοχος δέον όπως έχη υπ’ όψιν του, ότι ενδέχεται να υφίστανται εις την περιοχήν του έργου εναέριοι ή υπόγειοι εγκαταστάσεις Οργανισμών Κοινής Ωφελείας ή Ν.Π.Δ.Δ., αίτινες δέον να μετατοπισθώσιν υπό των κυρίων των. 2.Ο ανάδοχος ουδεμίαν τεχνικήν ή οικονομικήν ανάμιξιν θα έχη με τας εργασία ταύτας (εκτός εάν άλλως εις την Ειδικήν Συγγραφήν Υποχρεώσεων ορίζεται), υποχρεούται όμως, όπως διευκολύνη απροφασίστως την εκτέλεσιν των ως άνω εργασιών, μη δικαιούμενος εκ του λόγου τούτου ιδιαιτέρας αποζημιώσεως λόγω καθυστερήσεως ή δυσχερειών παρουσιαζομένων εις τας υπ’ αυτού εκτελουμένας εργασίας. Άρθρον 15. Φωτογραφίαι έργου. Ο ανάδοχος υποχρεούται όπως, άπαξ του μηνός και άνευ ιδιαιτέρας αποζημιώσεως, παραδίδη εις την Διευθύνουσαν Υπηρεσίαν χαρακτηριστικάς φωτογραφίας εις μέγεθος ταχυδρομικού δελταρίου (καρτ ποστάλ), δεικνυούσας την πρόοδον του έργου. Άρθρον 16. Υλικά κυρίου του έργου – Προσωριναί εγκαταστάσεις του αναδόχου Προστατευτικαί κατασκευαί. 1.Ο ανάδοχος υποχρεούται όπως φυλάσση, δαπάναις του, τα παραδιδόμενα υπό του κυρίου του έργου προς χρήσιν ή ενσωμάτωσιν μηχανήματα, εργαλεία, υλικά κ.λ.π., ων υπεύθυνος δια πάσαν καταστροφήν ή απώλειαν αυτών λόγω πλημμελούς χρήσεως ή διαφυλάξεως αυτών. 2.Άπασαι αι απαιτούμεναι προσωριναί εγκαταστάσεις (υπόστεγα αποθηκεύσεως, γραφεία εργοταξίου, περιφράξεις χώρων κ.λ.π.) δια την εκτέλεσιν των εργασιών της εργολαβίας, θα ανεγερθούν μερίμνη, δαπάναις και ευθύνη του αναδόχου, εις θέσεις επιτρεπομένας υπό της Υπηρεσίας και των λοιπών αρμοδίων Αρχών. 3.Εις ας περιπτώσεις απαιτείται αντιστήριξις ή προστασία γειτονικής κατασκευής, ο ανάδοχος υποχρεούται όπως προβή εις τας απαραιτήτους κατασκευάς ως και την λήψιν παντός ετέρου μέτρου, προς αποφυγήν προσκλήσεως ζημιών εις τρίτους ή και εις το έργον, αποζημιούμενος δια ταύτας επί τη βάσει των τιμών του συμβατικού Τιμολογίου ή επί τη βάσει τιμών μονάδος νέων εργασιών, δι’ εργασίας μη προβλεπομένας υπό του έν λόγω Τιμολογίου. Άρθρον 17. Καθορισμός εργοταξίων, κατασκευών και εγκαταστάσεων. 1.Ο ανάδοχος υποχρεούται όπως δαπάναις του και προ της παραδόσεως προς χρήσιν εκάστου τμήματος του έργου, ως και μετά την περαίωσιν ολοκλήρου του έργου, αφαιρέση και απομακρύνη εκ των πέριξ του τμήματος τούτου χώρων και γενικώς εκ των εργοταξίων, πάσαν απαιτηθείσαν προσωρινήν εγκατάστασιν  προβλεπομένην υπό του προηγουμένου άρθρου 16 της παρούσης, τα απορρίματα, εργαλεία και ικριώματα, μηχανήματα, πλεονάζοντα υλικά χρήσιμα ή άχρηστα, προσωρινάς εγκαταστάσεις μηχανημάτων κ.λ.π., να άρη (καταστρέψη κ.λ.π.) παν βοηθητικόν έργον ή κατασκευήν, την οποίαν ήθελε κρίνει η Υπηρεσία ως άχρηστον ή επιζήμιον, να παραδώση δε τελείως καθαράς τόσον τας κατασκευάς όσον και τους πέριξ χώρους του έργου και γενικώς μεριμνήση δια παν έτερον απαιτούμενον δια την παράδοσιν του έργου προς εύρυθμον λειτουργίαν τούτου κατά τους όρους της συμβάσεως ή προδιαγραφόμενων εις την Ειδικήν Συγγραφήν Υποχρεώσεων. Ωσαύτως ο ανάδοχος υποχρεούται όπως προβαίνη, εκλιπόντος του λόγου κατά την κρίσιν της Υπηρεσίας, εις την άρσιν (καθαίρεσιν, αποκόμισιν κ.λ.π.) πάσης κατασκευασθείσης δια την εκτέλεσιν του έργου προστατευτικής κατασκευής, επιβληθείσης εξ οιουδήποτε λόγου προς αποφυγήν ζημιών, φθορών, ατυχημάτων κ.λ.π. εις ιδιοκτησίας, κοινωφελείς εγκαταστάσεις και πάσης φύσεως έργα, ως και εις την απομάκρυνσιν των περιφραγμάτων των εργοταξίων. 2.Εάν ο ανάδοχος δεν προβή εις την έναρξιν και εντός ευλόγου προθεσμίας εις την περαίωσιν των ανωτέρω εργασιών εντός δέκα (10) ημερών από της εγγράφου υπομνήσεως υπό της Διευθυνούσης Υπηρεσίας, αύται εκτελούνται εις βάρος του αναδόχου, εκπιπτομένης της γενομένης δαπάνης εκ του λαβείν αυτού, πέραν της μη εκδόσεως βεβαιώσεως εμπροθέσμου εκτελέσεως του έργου ή τμήματος αυτού εκ του λόγου τούτου, εγκρίνεται συμφώνως τη υπ’ αριθ.6/11.7.75 (θέμα 4ον) πράξει του Τεχνικού Συμβουλίου του Υπουργείου και τη υπ’ αριθ.ΥΠΠΕ/ΑΝΑΣΤΗΛ/Β/ΦΟ3/39890/3701/28.8.75 αποφάσει ημών. Άρθρον 2. Ισχύουσαι διατάξεις. Η εκτέλεσις των έργων διέπεται υπό των διατάξεων του Ν.Δ.1266/72 «περί εκτελέσεως των Δημοσίων Έργων», του κατ’ εξουσιοδότησιν αυτού εκδοθέντος Π.Δ.56/73 και του Π.Δ.178/12.3.74 περί αποφαινομένων οργάνων επί εκτελέσεως έργων αρμοδιότητος Υπουργείου Πολιτισμού και Επιστημών», ως τούτο ετροποποιήθη και συνεπληρώθη δια του Π.Δ.760/6.11.74, συμπληρουμένων δια των όρων της παρούσης και των λοιπών τευχών δημοπρατήσεως και στοιχείων της μελέτης, ως ταύτα προβλέπονται υπό του προμνησθέντος υπ’ αριθ.56/1973 Προεδρικού Διατάγματος και της οικείας Διακηρύξεως Δημοπρασίας. Άρθρον 3 Σειρά ισχύος τευχών δημοπρατήσεως και λοιπών  στοιχείων της μελέτης. Τα τεύχη δημοπρατήσεως αλληλοσυμπληρούνται, εν περιπτώσει δε ασυμφωνίας μεταξύ των περιεχομένων εις αυτά όρων, η σειρά ισχύος των ως άνω τευχών καθορίζεται παγίως ως κάτωθι, εκτός εάν άλλως-εις ειδικάς περιπτώσεις-εν τη Διακηρύξει Δημοπρασίας ορίζεται: 1.Η Διακήρυξις Δημοπρασίας. 2.Το Τιμολόγιον Προσφοράς. 3.Το Τιμολόγιον Μελέτης. 4.Ο Προϋπολογισμός Προσφοράς. 5.Η Ειδική Συγγραφή Υποχρεώσεων. 6.Η Παρούσα Γενική Συγγραφή Υποχρεώσεων. 7.Η Τεχνική Περιγραφή του έργου. 8.Αι Τεχνικαί Προδιαγραφαί (Τεχνική Συγγραφή Υποχρεώσεων). 9.Ο Προϋπολογισμός Μελέτης. 10.Η Τεχνική Μελέτη κατασκευής του έργου. 11.Αι εν τη Ειδική Συγγραφή Υποχρεώσεων αναφερόμεναι αναλύσεις τιμών και τα αντίστοιχα περιγραφικά τιμολόγια, δια την περίπτωσιν συντάξεως Πρωτοκόλλων κανονισμού τιμών μονάδος νέων εργασιών. Άρθρον 4. Μελέτη των συνθηκών κατασκευής του έργου. Η δι’ υποβολής προσφοράς συμμετοχής εις την δημοπρασίαν αποτελεί ακαταμάχητον τεκμήριον ότι οι διαγωνιζόμενοι έχουν επισκεφθή και πλήρως ελέγξει την φύσιν και την τοποθεσίαν του έργου, και έχουν πλήρη γνώσιν των γενικών και τοπικών συνθηκών κατασκευής τούτου, κυρίως εις ό,τι αφορά εις τα πάσης φύσεως πηγάς λήψεως υλικών, θέσεις προσωρινής ή οριστικής αποθέσεως προϊόντων εκσκαφής, τας μεταφοράς, διάθεσιν, διαχείρισιν και αποθήκευσιν υλικών, δυνατότητα εξασφαλίσεως εργατοτεχνικού εν γένει προσωπικού, ύδατος, ηλεκτρικού ρεύματος και οδών προσπελάσεως, τας συνήθως κρατούσας μετεωρολογικάς συνθήκας, τας φυσικάς συνθήκας εις τον τόπον των έργων, την διαμόρφωσιν και κατάστασιν του εδάφους, το είδος, την ποιότητα και ποσότητα των ευρισκομένων εις την περιοχήν καταλλήλων υλικών, το είδος και τα μέσα άτινα θα απαιτηθούν προ της ενάρξεως και κατά την εκτέλεσιν των εργασιών και εις οιαδήποτε άλλα θέματα τα οποία καθ’ οιονδήποτε τρόπον θα ηδύναντο να επηρεάσουν τας εργασίας, την πρόοδον ή το κόστος αυτών εν συνδυασμώ προς τους όρους της Συμβάσεως. Επίσης ο ανάδοχος αποδέχεται ότι έχει μελετήσει, επί τω τέλει συμμορφώσεως του, τα εγκεκριμένα διαγράμματα και σχέδια της μελέτης ως και τα λοιπά συμβατικά στοιχεία της εργολαβίας, άτινα περιλαμβάνονται εις τον φάκελλον της δημοπρασίας και αποτελούν, ομού μετά της διακηρύξεως, την βάσιν της προσφοράς του, καθώς και ότι αποδέχεται και ανεπιφυλάκτως αναλαμβάνει να εκτελέση απάσας τας υποχρεώσεις του τας απορρεούσας εκ των ως άνω συνθηκών και όρων. Παράλειψις του αναδόχου προς ενημέρωσίν του με πάσαν δυνατήν πληροφορίαν αφορώσαν εις τους όρους της συμβάσεως, δεν απαλλάσει αυτόν της ευθύνης δια την πλήρη συμμόρφωσίν του προς τας συμβατικάς του υποχρεώσεις. (Μετά τη σελ.1126) Σελ.1127 Τεύχος 594-Σελ.127 Υπουργείο Πολιτισμού 31.Π.α.27 Άρθρον 5. Περιεχόμενα των τιμών μονάδος του συμβατικού τιμολογίου και δαπάναι βαρύνουσαι τον ανάδοχον. Αι τιμαί μονάδος του συμβατικού τιμολογίου αναφέρονται εις εργασίας πλήρως περαιωμένας συμφώνως προς τους όρους της συμβάσεως. Αι τιμαί αύται, προσηυξημέναι κατά το κατά νόμον ποσοστόν γενικών εξόδων και εργολαβικού οφέλους του αναδόχου, περιλαμβάνουν πάσας τας προς τούτο απαραιτήτους εργασίας δια την πλήρη και έντεχνον κατασκευήν των έργων καλύπτουσαι απάσας τας δαπάνας του αναδόχου, αμέσους     ή   εμμέσους,     και    επιφυλασσομένων        των περί αναθεωρήσεως τιμών κειμένων διατάξεων, αποτελούν πλήρη αποζημίωσιν του αναδόχου δια την κατά τα ανωτέρω εκτέλεσιν των εργασιών. Άρθρον 6. Προσαρμογή-Συμπλήρωσις μελετών του έργου 1.Ο ανάδοχος υποχρεούται όπως, άνευ ιδιαιτέρας αποζημιώσεως, επί τη βάσει των χορηγουμένων αυτώ μελετών και των εγγράφων οδηγιών Υπηρεσίας, προβή επί παρουσία του αντιπροσώπου της Υπηρεσίας εις την επί του εδάφους εφαρμογήν των μελετών, εις τας απαιτουμένας χωροσταθμήσεις, ως και εις τον έλεγχον και λήψιν των απαιτουμένων συμπληρωματικών στοιχείων προς συμπλήρωσιν και προσαρμογήν των εγκεκριμένων στοιχείων της οριστικής μελέτης. 2.Ο ανάδοχος υποχρεούται επίσης, τη εγγράφω εντολή της Διευθυνούσης το έργον Υπηρεσίας και εφ’ όσον αύτη ήθελε κρίνει τούτο απαραίτητον, όπως εκπονήση τας μελέτας τας αναγκαιούσας εκ των τυχόν απαιτουμένων συμπληρώσεων και της προσαρμογής των στοιχείων της τεχνικής μελέτης κατασκευής του έργου, εφαρμοζομένων εν προκειμένω των διατάξεων του Άρθρου 3, παρ.5 του Ν.Δ.1266/1972. Αι εν λόγω μελέται θα υποβάλλωνται πάντοτε εις πενταπλούν, επί πλέον των διαφανών, θα συντάσσωνται δε επί τη βάσει των ισχυουσών Προδιαγραφών συντάξεως μελετών δι’ έργα του Δημοσίου. Άρθρον 7. Προέλευσις υλικών και ετοίμων  ή ημικατεργασμένων προϊόντων. Ο ανάδοχος δέον όπως χρησιμοποιήση υποχρεωτικώς τα δια την κατασκευήν του έργου προδιαγραφόμενα υλικά και έτοιμα ή ημικατεργασμένα προϊόντα εκ της εγχωρίου Βιομηχανίας, απαγορευμένης της χρησιμοποιήσεως τοιούτων υλικών προελεύσεως εξωτερικού, πλην αν άλλως εν τω συμβατικώ Τιμολογίω ή εν τη Τεχνική Συγγραφή Υποχρεώσεων του έργου ορίζεται. Άρθρον 8. Τιμαί μονάδος νέων εργασιών. 1.Δια τον κανονισμόν τιμών μονάδος νέων εργασιών, όπου εκ του Νόμου προβλέπεται ότι θα εφαρμόζωνται τα εγκεκριμένα ή συμβατικά αναλυτικά τιμολόγια (αναλύσεις τιμών), διευκρινίζεται ότι ταύτα θα εφαρμόζωνται ασχέτως των μέσων άτινα θέλουν χρησιμοποιηθή υπό του αναδόχου δια την εκτέλεσιν των εργασιών. 2.Εν τη Ειδική Συγγραφή Υποχρεώσεων αναφέρονται ποία εγκεκριμένα ή συμβατικά τιμολόγια (αναλύσεις τιμών) ισχύουν δια τας τιμάς μονάδος νέων εργασιών του έργου. Σελ.1128 Τεύχος 594-Σελ.128 Άρθρον 9. Προκαταβολαί. 1.Επιτρέπεται η χορήγησις προκαταβολών εις τον ανάδοχον κατά τας διατάξεις του υπ’ αριθ. 2931/1954 Ν.Δ. «περί χορηγήσεως προκαταβολών εις τους αναδόχους εκτελέσεως πάσης φύσεως έργων του Δημοσίου και έργων κοινής υποδομής του ΝΑΤΟ», εφ’ όσον και μόνον η χορήγησις αύτη έχει προβλευθή υπό της Ειδικής Συγγραφής Υποχρεώσεων. 2.Η χορήγησις προκαταβολών πραγματοποιείται τη αιτήσει του αναδόχου μετά αιτιολόγησιν των ειδικών λόγων χορηγήσεώς της και μετά γνωμοδότησιν του αρμοδίου Συμβουλίου και έγκρισιν υπό της Διευθυνούσης το έργον Υπηρεσίας. 3.Αι προκαταβολαί χορηγούνται κατά την διαδικασίαν της υπ’ αριθ.Α.99808/1.12.64 κοινής Αποφάσεως των Υπουργών Συντονισμού, Οικονομικών και Δημ. Έργων (ΦΕΚ Β΄608/11.12.64) και των ερμηνευτικών αυτής εγκυκλίων του Υπουργείου Δημοσίων Έργων. 4.Πρόσθετος προκαταβολή, λόγω αυξήσεως της συμβατικής δαπάνης του έργου δι’ εγκρίσεως Συγκριτικού Πίνακος, δεν θα χορηγήται. 